И таз добра: Половото равенство е... "ционистки заговор" - БЛИЦ
Върховният лидер на Иран обяви, че половото равенство е "ционистки заговор", който цели да поквари ролята на жената в обществото, съобщава "Индипендънт". Аятолах Али Хаманеи заяви на религиозна среща, че иранците трябва да се противопоставят на феминистките идеи. Според него трябва да се взема за пример Фатима - дъщерята на пророка Мохамед."Превръщането на жените в стока и обект на удовлетворение в западния свят най-вероятно е част от ционистките заговори, които целят да разрушат обществото", предупреди върховният лидер.